Psychosis

Insyd psychopathology, psychosis be a condition in wich one be unable to distinguish, insyd one ein experience of life, between wat be real den wat no be real. Examples of psychotic symptoms be delusions, hallucinations, den disorganized anaa incoherent thoughts anaa speech. Psychosis be a description of a person ein state anaa symptoms, rather dan a particular mental illness, wey e no dey relate to psychopathy (a personality construct wey be characterized by impaired empathy den remorse, along plus bold, disinhibited, den egocentric traits).

Common causes of chronic (i.e. ongoing anaa repeating) psychosis dey include schizophrenia anaa schizoaffective disorder, bipolar disorder, den brain damage (usually as a result of alcoholism). Acute (temporary) psychosis sanso fi be caused by severe distress, sleep deprivation, sensory deprivation, some medications, den drug use (wey dey include alcohol, cannabis, hallucinogens, den stimulants). Dem dey term acute psychosis primary if e dey result from a psychiatric condition den secondary if e be caused by anoda medical condition anaa drugs. De diagnosis of a mental-health condition dey require excluding oda potential causes. Dem fi do tests to check whether psychosis be caused by central nervous system diseases, toxins, anaa oda health problems.

Treatment fi include antipsychotic medication, psychotherapy, den social support. Early treatment dey appear to improve outcomes. Medications dey appear e get a moderate effect. Outcomes dey depend on de underlying cause.

Dem no well-understand psychosis at de neurological level, buh dopamine (along plus oda neurotransmitters) be known to play an important role. Insyd de United States about 3% of people dey develop psychosis at some point insyd dema lives. Na dem describe psychosis as early as de 4th century BC by Hippocrates den possibly as early as 1500 BC insyd de Ebers Papyrus.

 References 

 External links 

 National Institute of Mental Health


Category:1840s neologisms
Category:Translated from MDWiki